સૌરાષ્ટ્ર સહિત રાજકોટમાં સવારથી વાતાવરણ વરસાદી બન્યું હતું. ભારે બફરા અને વાદળો વચ્ચે બપોર બાદ સૌરાષ્ટ્રમાં અમુક સ્થળે ઝરમર અને રાજકોટમાં મુશળધાર વરસાદ વરસી ખાબક્યો હતો. રાજકોટના મેટોડા, વાજડી અને ઇશ્વરિયામાં ધોધમાર બે ઇંચ વરસાદ નોંધાયો છે. મધ્યપ્રદેશમાં સર્જાયેલું હવાનું દબાણ મજબૂત બનતાં સૌરાષ્ટ્રમાં ભારેથી અતિ ભારે વરસાદની સંભાવના છે. થોડા વરસાદના પગલે રસ્તાઓ પર ઠેર ઠેર પાણી ભરાયા હતા. સૌરાષ્ટ્રમાં ગોંડલ, જુનાગઢ, મોરબી, સહિતના વિસ્તારોમાં કયાંક ધીમી ધારે તો કયાંક મુશળધાર વરસાદ વરસી પડ્યો હતો. જો કે વરસાદના પગલે વાતાવરણમાં ઠંડક પ્રસરી ગઇ હતી.